Бинка Пеева
Цветно

chitanka.info

Имам страхотни божури —

три червени, бял и розов.

В порцеланова кана.

Цветни рошави топки

по-нетрайни от балони.

Когато започнат да се ронят

ще ги изнеса на балкона,

ще стисна венчелистите в шепа,

леко ще ги отскубна

и ще ги пусна надолу

да се реят над сивите улици

и над сивите хорица.

Винаги така правя

и очаквам някой да ми каже,

че правя боклук.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.